Downloaded from YTS.MX
Official YIFY movies site: YTS.MX
Ia tak masuk akal untuk fikir
orang lain mungkin berminat dengan kisah anda sama seperti anda.
Menulis sebuah memoir adalah tahap memuja diri sendiri yang lebih tinggi.
Tapi, inilah yang berlaku.
Malam ini, saya nak bacakan beberapa peristiwa daripada Surrender,
buku saya yang saya tulis sendiri.
Yang pertama ada permulaan yang dramatik. Mungkin juga penutup yang dramatik.
Sebenarnya...
saya dilahirkan dengan jantung eksentrik.
Di ruang jantung saya,
kebanyakan orang ada tiga injap, saya ada dua.
Dua injap yang semasa Krismas 2016, yang tak berfungsi dengan bagus.
Aorta ialah arteri utama, penghubung nyawa kita.
Selepas beberapa tahun alami tekanan, aorta saya membengkak.
Bengkak yang dah hampir meletup,
yang boleh membunuh saya dengan sekelip mata.
Jadi, saya di sini,
Hospital Gunung Sinai, Bandar Raya New York.
Melihat diri sendiri di meja pembedahan.
Darah yang panas berpusar, tumpah dan jadikan keadaan comot,
itulah yang darah buat apabila ia tak membantu kita terus hidup.
Darah dan udara. Darah dan usus.
Darah dan otak diperlukan sekarang.
Otak dan tangan pakar bedah yang berdiri di atas saya.
Lelaki yang memanjat dada saya,
menghunus bilahnya dengan gabungan daya sains dan pemotong daging.
"Suami awak sememangnya
sangat kuat semangat."
"Kami perlukan benang yang sangat kuat untuk menjahitnya.
Kapasiti paru-parunya mungkin 130 peratus berbanding kapasiti normal orang seusia."
Udara ialah stamina,
Udara ialah keyakinan untuk menghadapi cabaran besar.
Udara bukanlah kehendak untuk menakluk Everest,
tapi keupayaan untuk bertahan semasa pendakian.
Sekarang, saya di sini, tanpa udara buat pertama kalinya.
Tanpa nafas.
Nama yang kita berikan kepada Tuhan. Senafas.
Jehovah. Allah. Yeshua.
Saya tiada udara dan ketakutan.
Sebab untuk pertama kalinya,
saya mencapai Yeshua,
dan Yeshua tiada di sana.
Ia sesuatu yang luar biasa untuk minta kesunyian menyelamatkan kita.
Untuk mendedahkan dirinya kepada kita.
Untuk mengetahui jika ada wajah pada kesunyian itu.
Tapi, dalam keadaan sekarang,
nampaknya Tuhan hilang.
Saya di mana?
Tanpa udara.
Tanpa doa.
Tanpa aria.
Bagaimana saya boleh sampai ke sini?
- ["Vertigo" dimainkan] - New York!
Jalan 74th dan Broadway, biarkan Beacon menerangi jalan anda.
Helo!
Ya, terima kasih. Saya masih pura-pura ini jelajah buku.
Ya.
- Helo. - Helo!
Selamat datang ke persembahan solo saya.
Saya perlu katakan, rasanya seperti satu kesalahan
untuk bertemu anda di sini tanpa rakan sekumpulan saya.
Ramai yang tahu semasa U2, buat jelajah,
ia boleh melibatkan prop yang sangat besar.
Pencengkam besar, stesen angkasa, bola cermin lemon.
Malam ini, saya ada meja dan kerusi.
Jacknife Lee, ensembel...
PENGAWASAN MUZIK JACKNIFE LEE
...menampilkan Kate Ellis dengan selo dan sangat mengagumkan...
KATE ELLIS SELO
...juga Gemma Doherty dengan hap dan satu lagi suara yang sangat merdu.
GEMMA DOHERTY HAP
Rupa-rupanya perkara paling hebat tentang hidup saya
adalah semua orang yang ada hubungan dengan saya.
Saya jumpa kebanyakan daripada mereka pada minggu yang sama.
Saya mulakan hidup dengan isteri, Ali.
Pada minggu saya menyertai U2.
Betul. Maaf, sayang.
Satu minggu semasa sekolah tinggi dan hidup saya dah ditentukan.
Lebih kurang.
["City of Blinding Lights" dimainkan]
Alison Patricia Stewart percaya. Lebih mengarut lagi, percaya kepada saya.
Gadis 15 tahun ini bukan saja menderita akibat impian teruk saya,
dia beri sokongan kepada kekasihnya apabila beritahu sesiapa yang sudi dengar
kumpulannya akan jadi terkenal sedangkan kekasihnya rasa begitu kecil.
Itulah kisah sukar bintang rock rendah.
Dahulu, saya berangan tentang masa depan ini.
Ia sangat indah.
Sejak akhir-akhir ini, saya berangan tentang masa lalu.
Masa lalu yang mungkin menjauhkan saya dari masa kini.
Saya nampak ibu saya marah.
"Kamu memalukan diri sendiri."
Tapi itulah yang saya nak buat dengan hidup saya.
Ayah saya pula olengkan mata selepas mendengarnya.
Ayah saya penganut Katolik.
Katolik yang suka perkara berkaitan Protestan, contohnya ibu saya.
Semasa mereka berkahwin, keluarga ayah saya langsung tak datang.
Ireland sangat tegas pada waktu itu,
tapi Bob tak begitu peduli tentang dunia luar.
OPERA YANG MERUPAKAN BOB HEWSON
Ayah saya penyanyi tenor. Penyanyi tenor yang sangat bagus.
Dia boleh menyentuh perasaan orang dengan nyanyiannya.
Untuk sentuh perasaan orang dengan muzik, kita perlu tersentuh dengannya dahulu.
Saya melihat ayah saya berdiri di ruang tamu 10 Cedarwood Road
di depan stereo dengan dua jarum kait ibu saya.
memimpin muzik Beethoven, Mozart, Verdi.
Sekarang, dia mendengar La Traviata.
["Libiamo ne'lieti calici" dimainkan]
Di pentas di Teatro di San Carlo, Sorrento.
Dia tak sedar tentang kisah itu,
tapi dia merasainya,
ayah dan anak berselisih, kekasih berpisah dan kembali.
Dia merasakan ketidakadilan hati manusia.
Hatinya hancur disebabkan muzik.
Saya akan habiskan sebahagian besar hidup saya
cuba fahami opera yang bermain di dalam imaginasi ayah saya.
Dia tak begitu kisahkan perkara lain,
apatah lagi saya, budak sepuluh tahun yang hanya merenungnya.
Jika anda nak anak anda membesar jadi penyanyi stadium mengagumkan,
ada beberapa cara untuk lakukannya.
Boleh beritahu yang mereka berbakat, dunia perlu dengar suara mereka.
Ini cara, orang Itali.
Atau anda boleh abaikan saja mereka.
Ini cara orang Ireland, lebih berkesan mengikut pengalaman saya.
Saya dambakan perhatian ayah saya.
Saya nak dia fikir saya pun ada bakat muzik.
Dia tak dengar nyanyian saya,
jadi saya menyanyi dengan lebih kuat dan bersungguh-sungguh.
Malah, boleh dikatakan saya menyanyi dengan gaya sendiri depan anda malam ini.
Terima kasih, ayah.
Ayah saya ada sebab yang sangat bagus untuk kekal leka dalam dunianya sendiri.
Saya rasa kita perlukan muzik hap untuk persembahan seterusnya.
Ia bahagian tragik.
Ibu saya, Iris, mati semasa saya 14 tahun.
Kali terakhir saya lihat dia hidup adalah di upacara pengebumian ayahnya.
Bunyinya terlalu bergaya Ireland, saya tahu,
tapi ini kisah saya. Saya tak dapat ubahnya.
Semasa keranda datuk saya semakin diturunkan ke dalam tanah,
ibu saya pengsan.
Saya berdiri memerhati semasa ayah dan abang saya memimpinnya ke kereta,
membawanya ke hospital, di mana dia mati disebabkan aneurisme.
Itulah yang berlaku.
Saya rasa tak berdaya, jadi saya berdoa.
Respons ayah saya untuk tragedi itu adalah tak lagi bercakap tentangnya.
Dengan kematian Iris, rumah kami di nombor sepuluh jadi operanya sendiri.
Saya terkurung di dalam rumah
di mana tiga lelaki hidup dalam keadaan berang dan murung.
Rumah di mana nama-nama orang yang buat kami sedih tak pernah disebut.
Iris.
Nama ibu saya Iris.
Rumah itu menjadi sunyi sehingga saya mungkin boleh lemas
jika abang saya, Norman, tak beri penyelamat saya.
Dia beri saya gitarnya.
Perisai. Senjata. Tempat mengadu.
Satu lagi suara untuk berdoa dengannya. Muzik.
["Glad to See You Go" dimainkan]
PERGILAH
Saya melompat-lompat di ruang tamu
dengan bunyi album Leave Home oleh Ramones.
Lagunya sangat ringkas, tapi ia menggambarkan perasaan saya.
Lagu yang sangat ringkas yang mungkin saya sendiri boleh menulisnya.
Pada 10 Mei 1978. Hari ini hari jadi saya yang ke-18.
Kami tak pernah raikan hari jadi.
Sebaliknya, ayah mahu bercakap dengan saya tentang kerja.
Kerja.
Saya tahu jika saya boleh buat sesuatu yang saya suka,
saya tak perlu bekerja sepanjang hayat.
Tapi, untuk buat begitu, saya perlu jadi hebat membuat sesuatu,
tapi tiada apa-apa yang saya hebat. Saya tak hebat untuk apa pun.
Saya cukup bijak untuk tahu yang saya tak cukup bijak.
Ramones cukup bijak untuk pura-pura naif.
Mungkin saya perlu dengar lebih banyak lagu Ramones.
Inilah hari saya akan menulis lagu rock-and-roll pertama saya.
Ia menjadi single pertama U2. Ia akan selamatkan nyawa saya.
Tajuknya " Out of Control."
["Out of Control" dimainkan]
Hei, saya boleh buat.
"Pemain dram mencari pemuzik untuk membentuk kumpulan."
Saya nak kenalkan Larry Mullen Jr.
Kebanyakan orang yang nampak Larry Mullen akan rasa dia menarik
daripada segi dia bergaya, kacak,
tapi dia juga boleh jadi sangat mencurigakan
apabila dia merenung anda,
apabila anda di dalam sebuah ruang,
dan mungkin pada hari yang teruk, anda rasa bersalah berada di mana-mana.
Tapi apabila Larry suka seseorang, dia akan sayang mereka sepenuhnya
dan saya bersyukur jadi salah seorang penerima kasih sayang itu.
David Evans pula.
Kadangkala nama yang diberikan semasa lahir bukan nama sebenar, bukan?
David Evans sentiasa jadi Edge.
Pada 1976, dia berumur 15 tahun, setahun lebih muda daripada saya.
Dia bersandar di dinding Sekolah Komprehensif Mount Temple,
memetik riff gitar yang rumit.
Dia sekelas dengan Alison Stewart, bakal isteri saya,
dan dikatakan mereka paling bijak di tahun mereka,
dan dia sukakan Alison dan mereka mungkin pernah bersiar-siar bersama.
Sejak itu, saya sentiasa perhatikan genius gitar itu.
Saya nak kenalkan Adam Clayton,
penyokong sejati rock and roll.
Hanya satu rukun, empat tali lebih bagus daripada enam.
Dia ada gaya, sikap, cita-cita,
satu-satunya masalah adalah dia tak pandai bermain.
itu bukan masalah sebab saya pun tak boleh menyanyi.
["Stories for Boys" dimainkan]
Bilik latihan U2 ialah kotej kecil,
menghadap tanah perkuburan di utara Kaunti Dublin.
Tanah perkuburan sama tempat ibu disemadikan. Kami gelar ia Rumah Kuning.
Hari ini, bukan untuk kali pertama, saya marah ahli kumpulan.
Lupakan Ireland yang hampir jadi bara kumpulan separa tentera. Tidak.
Pada hari itu, musim sejuk 1978,
isu paling memberi tekanan kepada seluruh umat manusia
adalah kumpulan ini bukanlah pemuzik yang cukup bagus,
dan macamlah saya bagus.
Cuba jelaskan kepada mereka betapa terujanya saya
tentang lagu baharu Public Image Ltd.
Lagu hebat, saya jelaskan seolah-olah saya tahu,
boleh ditulis dengan dua tali dengan dua kord.
Saya cuba buat Edge cipta bunyi gerudi elektrik di dalam minda anda,
seperti gergaji menembusi bangkai lama.
Edge tak faham penghinaan itu.
Malah, Edge hilang sabar dan saya jadi lebih menghina,
sangat menghina sehingga saya rampas Gibson Explorer daripadanya
dan memakainya di leher sendiri
untuk mula membuat bunyi jeritan yang berbahaya.
"Teruskan," kata Edge. "Teruskan. Awak dah hampir berjaya."
Awak suka?
"Saya tak pasti jika saya suka, tapi bunyinya macam doktor gigi tebuk otak."
"Beri kepada saya. Mari lihat jika saya boleh tingkatkannya."
Egonya memenuhi keadaan tanpa ego,
sebuah lagu tercipta.
Lagu yang akan dipanggil "I Will Follow."
Jika kau pergi, pergilah.
Ia macam hook berima. Seperti pedal wah-wah.
Pergilah. Aku akan ikut.
Edge mengubah grafiti saya
kepada Madonna and Child Raphael,
yang diindahkan lagi oleh Larry dan Adam.
Betul.
Ayuh, mari cari sesuatu yang kita boleh buat, yang orang lain tak boleh buat.
Adam, awak boleh buat.
Kita boleh buat.
Edge, kita boleh buat.
Adam, Larry, jika awak pergi, pergilah.
Jika awak pergi, pergilah.
["I Will Follow" dimainkan]
Pemain dram, Larry Mullen.
Pemain bes, Adam Clayton, Edge.
"I Will Follow."
Aduhai. Maaf tentang itu, Edge, Larry, Adam.
Saya memang dungu.
Saya sedang perbaikinya.
Sebenarnya awak...
sangat hebat.
Tapi, satu perkara yang tiada sesiapa di bilik latihan terfikir, termasuklah saya,
adalah Iris Hewson bersemadi...
tak sampai satu kilometer dari tempat kami main muzik.
Sepanjang kami berlatih di Rumah Kuning,
saya tak pernah fikirkan dia.
Tak pernah melawat kuburnya.
Bukan seperti dia sudah meninggal dunia.
Ia lebih teruk.
Kami buat macam dia tak wujud, tapi Iris takkan boleh dinafikan.
Bukan dalam muzik.
["Iris (Hold Me Close)" dimainkan]
Iris berdiri di koridor.
Dia cakap saya boleh buat apa saja.
IRIS TERSEDAR KERANA MIMPI BURUKKU
Jangan takut kepada dunia
yang tak wujud.
Iris bermain di pantai.
Dia menanam budak itu
di bawah pasir.
Kata Iris saya akan jadi
kematiannya.
Tapi itu bukan saya.
Biar saya beritahu sesuatu tentang geometri
dan geografi fikiran orang Ireland.
Fikiran orang Ireland lebih mudah difahami seperti pub Ireland.
Anda ke sana untuk melupakan, tapi akhirnya, anda tenggelam dengan memori,
dan kerepek kentang garam dan cuka...
juga barang-barang gelap.
Pub Finnegan bukan hanya pub tempatan saya,
ia ialah negara sendiri dengan undang-undang dan budaya tersendiri.
Ia ditadbir Dan Finnegan dan anak-anaknya.
Ia kerajaan raja berperlembagaan, dengan Dan sebagai ketua negara
dan anak-anaknya menguruskan kerajaan.
Ada kod, ketegasan, rasa hormat untuk tradisi.
Semestinya, penghormatan terhadap opera
dan untuk lelaki yang mungkin tahu cara pakai tweed,
macam ayah saya, Bob.
Dalam negara Finnegan... Macam ayah saya, Bob.
Dalam negara Finnegan ada konsulat kecil Itali,
Sorrento Lounge...
...di mana pada Ahad, saya akan bertemu ayah untuk minum.
Saya akan pesan satu pain.
Dia, penganut Katolik, akan pesan Black Bush, wiski Protestan.
Isyarat halus yang Brendan Robert Hewson orang yang tak terikat dengan apa-apa
dan setiap kali dengan satu ucapan pembukaan yang hebat yang sama.
"Ada apa-apa yang aneh atau mengejutkan?"
Aneh atau mengejutkan itu,
dia, tak berminat dengan kehidupan liar, seperti penyanyi rock-and-roll.
Selalunya kami, duduk diam.
Saya cuba kagumkan dia.
Bagaimana dengan Luciano Pavarotti telefon ke rumah?
Itu aneh atau mengejutkan?
"Mengejutkan, itu jelas.
Aneh? Ya. Kenapa penyanyi tenor hebat hubungi kamu? Jangan tersinggung."
Tak tersinggung. Sebenarnya, dia mencari lagu.
"Dia tersalah tekan nombor?"
Tak. Dia nak saya,
dengan bantuan Edge, tuliskan lagu untuk dia. Ya.
Bukan Gilbert dan Sullivan atau Rodgers dan Hammerstein.
Saya, B-O-N-O, Paul.
"Kamu? Penyanyi bariton yang fikir dia penyanyi tenor?"
Saya.
Pavarotti nak saya tuliskan lagu untuknya. Siapa yang dungu sekarang?
"Dia."
BOLEH KITA TAK UBAH DUNIA DAN BERSERONOK?
Sekolah Komprehensif Mount Temple tak bermazhab,
eksperimen pendidikan campuran.
Di negara yang hampir mengalami perang saudara kerana perbezaan sektarian,
kami ada Katolik dan Protestan dalam kelas yang sama.
Kami digalakkan jadi diri sendiri,
untuk jadi kreatif, pakai pakaian sendiri,
juga ada gadis-gadis.
Juga, pakai pakaian sendiri.
Ironinya, di dalam kebebasan daripada agama ini,
kami menemui agama.
Kami rapat dengan kumpulan radikal Kristian bernama "Shalom."
Mereka dapati semua gereja yang terkenal bukan hanya tersasar daripada Jesus,
tapi juga menghalang ajaran sebenar Jesus.
Apabila U2 mula terkenal,
saudara Kristian baharu kami mula berkata muzik kami remeh
dan menyanjung diri sendiri.
Dalam erti kata lain, menyeronokkan.
Kami bertanya soalan, "Kami tak boleh ubah dunia dan berseronok?"
"Tak boleh. Perlu pilih antara dunia ini dan dunia seterusnya."
Akhirnya, ia jadi keterlaluan untuk kami, khususnya Edge.
Dia tak boleh hidup dengan tekanan antara jadi pengikut Jesus
dan penyokong kuat Joey Ramone.
Akhirnya dia buat keputusan untuk tinggalkan kumpulan.
Saya pun rasa tergugat.
Saya tak berniat nak teruskan U2 tanpa Edge.
Larry bersimpati dengan kami berdua.
Adam tidak.
Satu album dan itu saja, seperti Sex Pistols.
Sekarang, kami perlu beritahu pengurus.
Saya pernah beritahu tentang Paul McGuinness?
Paul McGuinness, Winston Churchill untuk rock.
Dia berjuang untuk U2.
Dia baru saja bawa kami mengelilingi dunia sekali,
jadi, kami memang tak sabar
nak beritahu dia yang kami nak bubarkan kumpulan baharunya yang mula menempa nama.
Tapi dia dengar pendapat kami.
Ada jeda,
ada, kegelisahan, tamparan. Untuknya.
Kemudian dia datang,
"Saya boleh simpulkan yang kamu dah bercakap dengan Tuhan?
Apa pun, mungkin apabila kamu hubungi Tuhan nanti,
boleh tanya Dia,
jika tiada masalah untuk wakil Tuhan di Bumi, iaitu saya...
untuk memungkiri kontrak sah.
Soalan saya, adakah Tuhan akan benarkan saya langgar kontrak sah.
Kontrak yang saya dah tandatangan bagi pihak awak untuk buat jelajah.
Itu Tuhan jenis apa?"
Perunding yang hebat, Paul McGuinness.
Itu bukan kali pertama kami membuat alasan dengan nama Tuhan.
Jelajah itu akan diteruskan.
Saya rasa sangat berbunga-bunga
dan yakinkan kekasih berusia 21 tahun untuk berkahwin.
Tak sangka dia setuju.
Edge juga berseronok,
tapi Edge masih tak pasti jika dia nak
terlibat dalam bidang yang mempunyai ego besar
dan personaliti menjengkelkan.
Saya tanya, adakah dia boleh buat pengecualian untuk saya?
Menghormati penyelesaian untuk situasi sukar,
Edge mula reka lagu.
Bukan hanya lagu, ia peta. Cara untuk U2 mara di dunia.
"Sunday, Bloody Sunday" ialah gabungan seni agama dan gaya The Clash.
Tapi dia nak cipta sesuatu yang berbeza daripada Easter Ahad yang asal
dengan pembunuhan beramai-ramai 14 perusuh tak bersenjata di bandar Derry.
Semasa Edge di rumah pangsanya di Dublin,
saya dan isteri berbulan madu di Jamaica, menulis lirik untuk lagu-lagu baharu,
jelaskan kepada Ali kenapa album bulan madu kami akan dinamakan War.
["Sunday, Bloody Sunday" dimainkan]
Sesuatu yang perlu diketahui tentang penghibur:
dalam mencari kebenaran, kami lebih mampu menipu berbanding yang lain.
Minum.
Dunia hiburan.
Semasa di Sorrento Lounge,
ucapan pembukaan biasa daripada ayah.
THE SORRENTO LOUNGE (SEKALI LAGI)
"Ada apa-apa yang aneh atau mengejutkan?"
Semuanya aneh dan mengejutkan.
"Kamu di sana. Ayah naik teksi ke sini hari ini.
Pemandu nampak ke mana ayah nak pergi
dan tanya jika ayah kenal Bono."
Ayah cakap, 'Saya tak kenal. Awak kenal?'"
"Sudah tentu kita semua kenal Bono. Ya. Bukankah dia diganggu oleh Pavarotti?"
"Diganggu oleh Pavarotti.
Saya tak pernah mendengarnya. Paparazi, bukan?""
Kebetulan, ayah cakap tentang itu.
"Paparazi" yang hebat itu menghubungi semula.
Kali ini, dia nak kami buat persembahan dengannya di kampungnya, Modena,
untuk kumpul sumbangan untuk pelarian daripada perang di Bosnia.
Bagaimana nak menolaknya?
"Sekali saja, boleh kamu buat saja apa yang diminta?"
Saya nak buat apa yang diminta.
Tapi saya juga diminta oleh kumpulan supaya tak lagi terganggu
supaya kami boleh selesaikan album U2,
berbanding lagu untuk Pavarotti.
Biar saya jelaskan sesuatu tentang berada dalam kumpulan ini
yang, ayah saya sendiri pun tak faham.
Orang ramai sangka saya ketua U2. Saya memang harap begitu.
Saya mengundi yang U2 sepatutnya jadi demokrasi sebenar.
Sekarang, saya dalam kumpulan dengan tiga orang lain,
setiap seorang fikir dia ialah ketua U2.
Jadi, keinginan saya untuk buat sesuatu
tak semestinya bermaksud mereka nak buat sesuatu.
Apa pun, saya beritahu tentangnya kepada ayah.
Kemudian, ayah, seluruh kumpulan berada di studio di Hanover Quay
semasa telefon berdering.
"Bono. Apa khabar?
Awak letih dari puncak gunung?
Awak turun dari puncak gunung dengan tablet rock and roll?"
Album baharu. Ya, kami lewat macam biasa.
"Awak beritahu saya ini
dan sayangku, Bono, sebab itulah saya datang untuk membantu."
Apa? Awak berada di Dublin?
"Sekarang, saya di jabatan kastam dan eksais Ireland.
Saya beritahu mereka tiada apa yang saya perlu isytiharkan,
selain, kasih sayang saya untuk Bono, Edge, James dan Larry."
"Ia, satu-satunya tujuan saya saat ini
untuk berkhidmat untuk, orang-orang hebat ini."
Maestro, mereka lelaki-lelaki hebat
dan saya berbesar hati, tapi ini bukan masa yang sesuai.
"Mereka tak suka saya?"
Ia lebih teruk. Mereka tak peduli.
Mereka pengikut punk rock.
Mereka mungkin akan mengesyaki yang awak hanya
nak pujuk mereka untuk ke Modena.
"Ini menyeksa saya.
Saya datang dengan melutut dan mesra,
dan sekarang awak mempertikaikan motivasi saya."
Tak, maestro. Bukan begitu.
"Bagus. Saya dalam perjalanan."
Tak guna!
Saya jumpa Edge, Adam dan Larry,
Saya cakap, "Dengar, dia penyanyi terhebat dalam sejarah di dunia.
Satu penghormatan besar apabila dia datang jumpa kita dalam 30 minit lagi."
"Tiga puluh minit lagi? Dia mungkin datang untuk jumpa awak," kata Larry.
"Dia bukan datang untuk jumpa kita."
"Ini penarik publisiti," kata Adam.
"Dia mungkin akan datang dengan jurugambar. Kita takkan dipaksa."
Apa awak nak buat? Sembunyi?
"Tak, kita takkan sembunyi," kata Edge.
"Sebenarnya" kata Adam dan Larry, serentak,
"itulah yang kami akan buat. Kami akan bersembunyi."
Apa?
Dengan itu, dua lelaki dewasa bersembunyi daripada Luciano Pavarotti.
Pembaz berdering...
dan dia berdiri di sana. Oh Tuhan.
Penyanyi terhebat dalam sejarah du...
Bersama kru filem.
Tujuh atau lapan orang Itali yang teruja. Salah seorang menangis.
"Bono. Edge.
Di mana James dan Larry?"
"Mereka kawan-kawan saya dari Rai Uno. Mereka ada piring satelit
sebagai persediaan jika kita putuskan untuk umumkan persembahan di Modena.
Sementara kita semua bersama."
"Bagaimana
Pavarotti yang hebat datang mengetuk pintu
dan kamu tak benarkan dia masuk? Adakah dunia ini dah gila?"
Ayah, kalau bergantung pada saya, kami benarkan dia masuk.
Begitu juga Edge.
Malah, kami akan jadi sebahagian daripada Pavarotti & Friends
untuk menyokong War Child di Modena.
Ya.
Adam dan Larry takkan sertai konsert ini,
tapi, adakah, ayah nak ikut?"
"Serius?
Okey,
rasanya lebih bagus jika kamu ada seorang penyanyi tenor sebenar."
Kemudian...
Suara terhebat dalam sejarah dunia.
Tapi keajaiban di Modena
adalah perubahan Brendan Robert Hewson,
ayah saya yang bermazhab Katolik dari Ireland,
bukan oleh Luciano Pavarotti,
tapi oleh wanita di dalam pelukannya, Diana, Puteri Wales.
Untuk mereka yang tak tahu, keluarga Edge ialah orang Wales,
jadi mereka teruja untuk bertemu Puteri Wales.
Edge cabar saya untuk tanya ayah, jadi saya tanya.
Ayah, nak jumpa, Lady Di?
Ahli keluarga Evans mahu tahu.
"Apa? Kenapa ayah nak jumpa ahli keluarga diraja British?
Itu macam tanya jika ayah nak jumpa pemenang loto?"
Faham. Saya tahu. Hanya bertanya.
Yang seterusnya ini tak boleh direka.
Ayah dalam treler kami,
bukan makan daripada dulang deli Pavarotti yang berisi daging eksotik Itali
dengan nama yang kami tak pandai sebut.
Apabila dia menoleh...
dia ada di sana.
Ketinggian hampir 1.82 meter dengan kasut tumit tingginya,
jelita dan menawan.
Diana mendekati ayah seperti dalam gerak perlahan.
"Apa khabar?"
Ayah terpesona.
Terkejut berada dekat dengan keluarga diraja British
dengan pantas berubah menjadi jatuh hati gaya remaja.
"Sihat. Terima kasih kerana tanya.
Sangat gembira bertemu tuanku."
Penindasan selama 800 tahun, hilang dalam sekelip mata.
Jika anda pernah terfikir tentang kebergunaan kerabat diraja...
ramai orang Ireland memikirkannya,
Saya akan beri contoh kejadian ini.
Penindasan selama lapan abad, seorang puteri dan kita seri. Ya.
(IRISH) BANGGA
Apabila kami pulang,
ayah masih bercakap tentang Puteri Diana
tapi dia tak tetap pendirian.
"Ayah mengaku, baginda buat perkara hebat untuk amal,
tapi bukan amal yang dibimbangkan, bukan?
Ia ketidakadilan, bukan?
Takkan perlukan badan amal jika dunia ini adil."
Adakah anak ini, mula buat ayahnya faham?
"Ayah takkan terfikir sejauh itu,
tapi ayah dengar lagu kamu, 'Pride' di radio,
dan, ayah mungkin rasa sesuatu."
Apa pun, lagu itulah yang buat kami dapat jemputan ke Live Aid.
Bob Geldof cakap apabila dia mendengarnya, dia boleh maafkan gaya rambut mullet saya.
Semasa U2 berjalan ke pentas di Live Aid,
kami nampak ada banyak bendera putih untuk menyerah,
berayun dalam angin pada waktu itu,
begitu banyak semangat yang bergerak di kalangan orang ramai.
Rasanya macam doa kami akhirnya direalisasikan,
anda faham?
Doa untuk keamanan.
Sebab berlapar bermaksud kita berperang dengan diri sendiri.
Berperang dengan tanah yang dipijak.
Betul.
["Pride (In the Name of Love)" dimainkan]
Ya!
Stadium Wembley, London.
Pemikiran yang disiarkan di seluruh dunia.
Bagaimana jika kita jadi dunia?
Bagaimana jika kita boleh beri makanan kepada dunia?
Apa lagi?
Apa lagi yang boleh dibuat di atas nama cinta? Apa lagi?
Saya masih tanya diri sendiri soalan itu
dan saya masih nak tahu jawapannya.
Live Aid dan semua aktiviti sampingannya telah kumpul 250 juta dolar.
Tapi negara Afrika yang membayarnya
kepada anda dan saya setiap minggu
untuk pinjaman lama yang kita paksa mereka tanggung Perang Dingin.
"Setiap minggu," seperti Bob Geldof akan cakap.
Banyak yang saya belajar daripadanya.
Ketidakadilan sentiasa menyamar sebagai nasib buruk.
Sebagai penyanyi utama U2,
saya sedar jika U2,
akan menulis lagu penting tentang subjek penting,
saya perlukan pemikiran yang lebih besar.
Kemaskini perisian.
Berbanding kembali ke sekolah. Tak perlu ketawa sebenarnya.
Semuanya okey.
Saya ke Afrika bersama isteri.
Saya dan Ali bekerja di rumah anak yatim
di Ajebar, Selatan Wollo, Etiopia.
Semasa musim luruh 1985.
Orang tempatan bergelut untuk bertahan tanpa makanan dan air.
Dunia mereka telah menentang mereka.
Tanah mereka sendiri sudah tidak subur.
Tsegaye: "Saya sumber, saya Nil,
Saya orang Afrika, saya permulaan!
Saya lagu, saya yang menyanyi
Saya Etiopia yang 'mendepakan tangan memohon kepada Tuhan'
O Nil, kau kepetahan yang membunyikan loceng orang Etiopia
di seluruh dunia yang pekak!"
Sebab ada kekayaan tertanam di tanah ini.
Tapi kebuluran yang dahsyat telah memusnahkan negara ini.
Negara yang sama akan mengubah hidup kita yang tak penting dengan betul.
Kita takkan jadi sama lagi dan kita takkan nak jadi sama lagi.
Di tempat gersang ini,
kita dapat pengajaran daripada landskap dan orang yang kita tak boleh lupakan.
"Kemiskinan bukan perkara semula jadi.
Ia buatan manusia dan boleh diatasi oleh tindakan wanita dan lelaki."
Kemungkinan besar wanita, yang lebih memahami
yang tempat tinggal kita tak patut tentukan sama ada kita hidup.
Betul, bukan?
["Where the Streets Have No Name" dimainkan]
Sangat sukar untuk saya dan Ali untuk pulang dari Etiopia.
Sebenarnya, sebahagian besar diri kami masih berada di sana.
Selepas The Joshua Tree,
U2 jadi agak terkenal.
Memasuki arus perdana.
Sama ada kami akan malu tentangnya atau sebaliknya.
Kemasyhuran itu matawang,
dan kami nak gunakan apa yang para peminat berikan untuk buat lebih lagi
daripada dapat tempat duduk di restoran mewah.
Sesuatu yang sebenarnya bagus.
Saya sertai beberapa kumpulan baharu.
Drop the Debt, RED, ONE Campaign, menentang kemiskinan tegar.
ONE Campaign memang cuma ada satu pemikiran.
Tak perlu bersetuju dengan seseorang tentang semuanya
jika satu perkara yang anda setuju itu dah cukup penting.
Ini membawa kepada pertemuan dengan orang yang kuasai orang miskin di dunia.
Orang begitu memang wujud.
Mereka dipanggil kerajaan. Dipanggil Tabung Kewangan Antarabangsa, Bank Dunia.
Ini mungkin masa sesuai untuk mengiktiraf yang lain...
Serius?
...dan bertanya soalan sukar tentang motivasi saya.
Okey, ada kesilapan pada telepanduan. Ralat pada telepanduan.
Adakah saya cuba menutup rasa bersalah sebab menjalani kehidupan mewah?
Ya, gaya hidup saya memang mewah.
Saya bintang rock and roll dibayar tinggi, terlebih disanjung, ganjaran, layanan.
Adakah saya hipokrit? Ya.
Tapi bukan di sini.
Atau di tempat lain.
Tapi, saya akui, orang hipokrit ada reputasi buruk.
Kadangkala orang hipokrit buat perkara yang betul.
Tapi akhirnya...
kenapa ia penting?
Siapa yang peduli? Motif tak penting.
Hasil yang penting. Nyawa itu penting.
Potensi manusia itu penting. Keadilan itu penting.
Tak perlu badan amal jika dunia ini adil, sama seperti yang ayah cakap.
Tapi, ia tak adil, jadi, periksalah.
["Desire" dimainkan]
Serius?
Baiklah, mereka akan tukar kamera,
dan saya akan minum arak yang keras,
Kami akan kembali.
Kita ada empat lensa,
- dan kita cari lensa utama, okey? - Okey.
PENGAKUAN
Betul. Paling cantik. Kami nak awak berdiri di sana.
- Baiklah. - Kami akan beri arahan terperinci.
Fokus dekat bahagian mata.
Bagus. Kita tak boleh ambil syot lebih dekat daripada itu, bukan?
Rasanya tak boleh.
Saya rasa agak,
sukar untuk lakukannya dengan kawasan terhad.
Okey, pusing, kawan.
Ya. Tak, itu dah bagus. Dia tahu apa nak buat, bukan?
Babak ketiga.
Baiklah, dah cukup.
Pengakuan.
Semua usaha menyelamatkan dunia,
Ia memang perkhidmatan, tanggungjawab, kemarahan yang benar,
atau ia cuma keinginan seperti kanak-kanak yang ingin terlibat?
Mendapat perhatian.
Ia menimbulkan persoalan,
bolehkah kita ada anak dan tetap menjadi seorang kanak-kanak?
Masa untuk jadi matang.
Tak boleh rosakkannya.
Keinginan and manfaat,
ia saling memberi pengaruh,
dan tiada sesiapa lakukannya lebih bagus daripada isteri saya.
"Keinginan" menjadi yang paling utama dalam carta.
Saya tak tahu jika ada kaitan, tapi kami sangat teruja,
kami dapat anak pertama.
Saya tak tahu nak rasa apa.
Saya tak tahu cara jadi ayah.
Tak tahu jika saya boleh jadi ayah
sebab rasanya saya bukanlah anak yang baik.
Awal tadi saya cakap Alison Stewart ada keyakinan.
Wanita ini adalah sebahagian daripada kisah yang anda dengar.
Semasa saya dan Ali berkahwin,
kami berpindah keluar dari rumah keluarga.
Kami sangat muda.
Kami berpindah ke menara batu lama, di pantai Ireland,
sebuah rumah api.
Ali akan membenarkan jiwanya dicari,
tapi hanya jika kita rapuh sama sepertinya,
berikan peluang untuk mencabar
pertahanannya yang hampir gagal ditembusi.
itu satu-satunya cara melintasi perbezaan itu.
Belum dua tahun perkahwinan kami
dan saya boleh melihat isteri saya dalam jangka masa yang lama
kembali kepada kesunyian yang dia tahan di dalam dirinya.
Dia juga cakap walaupun saya ada di rumah, saya macam tiada di rumah.
Aktiviti bersiar-siar mingguan kami dicemari dengan kemurungan,
sama macam ombak yang cuba buat keputusan sama ada nak pergi atau tinggal.
Pergi atau tinggal.
["With Or Without You" dimainkan]
Ada sifat pentingkan diri tersirat dalam keinginan untuk jadi hebat dalam sesuatu.
Cuba nak buktikan diri, tapi kepada siapa?
Alison Stewart nampak saya...
dengan melihat melalui saya.
Sebelum saya ada apa-apa.
sebelum saya ada reputasi
dia tahu apa yang saya ada...
dan tiada.
Konsentrasi.
Kita takkan boleh jadi hebat pada apa-apa saja...
tanpa konsentrasi yang bagus.
Tapi kebanyakannya hanya disfungsi.
Seperti kebutaan...
di mana anda mungkin tak melihat orang di sebelah anda.
Kita mungkin mahukan penonton...
lebih daripada kita mahukan keluarga.
Kita mungkin tak nak putus asa...
kekosongan
yang berikan kita segalanya.
Saya gelarkan buku saya Surrender
sebab saya tahu ia perkataan yang saya perlu fahami dengan bagus,
yang ia merupakan penawar
kepada apa saja keadaan yang buat saya menderita.
Ia bukan mudah untuk saya fahami.
ADA SESUATU YANG ANEH ATAU MENGEJUTKAN?
Pada satu hari Ahad, tahun 1999,
saya kembali ke Sorrento Lounge bersama ayah,
dan untuk kali pertama,
saya putuskan nak tanya dia soalannya sendiri.
Tanya saja.
Ada apa-apa yang aneh atau mengejutkan, ayah?
"Ayah ada kanser.
Kanser, itu dah di tahap terminal.
Kamu tak perlu, bertahan
dengan lawak-lawak ayah yang tak kelakar tak lama lagi."
Macam ada batu tongkol jatuh di kepala,
sekelip mata, daripada gunung khayalan.
Saya fikir saya dapat lebih kenali dia, akan ada lebih banyak masa.
Ayah tetap sama.
Apabila saya fikir akhirnya saya dapat kenal ayah,
ayah mungkin boleh beri beberapa jawapan, sekarang ayah menjauhkan diri.
Hospital Beaumont...
Dublin, musim panas 2001.
Saya nampak ayah saya di katil hospital.
Kali ini ayah saya yang sesak nafas,
Saya juga melihat diri saya terbaring di sebelahnya
di atas tilam di lantai.
Dia bernafas,
tapi nafasnya semakin perlahan,
seperti pergerakan dadanya.
Dia jerit nama saya,
dia keliru antara saya dan abang saya dan sebaliknya.
"Paul, Norman. Paul, Norman. Paul."
Saya terbangun, panggil jururawat.
"Awak okey, Bob?"
dia berbisik di telinganya.
Suara tenornya kini jadi pernafasan yang pendek dan perlahan.
S selepas setiap hembusan nafas. "Ya. Bawa ayah keluar.
Bawa ayah keluar. Ayah nak balik. Ya.
Ya, ayah nak balik. Ya."
Saya cakap, "Jangan takut. Tak mengapa.
Ayah okey?"
Dengar.
Sunyi.
Saya letak telinga dekat dengan mulutnya.
Sunyi.
Sunyi yang diikuti dengan,
"Tak guna!"
Ada sesuatu sempurna yang tak sempurna tentang pemergian ayah dari hidup saya.
Saya tak percaya dia cakap kepada saya
atau jururawat yang menjaga malam itu, tak guna,
walaupun saya tak singkirkan kemungkinan itu.
Saya nak fikir
dia maksudkan tentang beban yang dia tanggung sepanjang hidupnya.
Saya dapat rasa...
ia sesuatu untuk saya warisi,
tapi saya percaya saya ada pilihan tentang hal itu.
Ada kebaikan juga.
Saya rasa dia percaya yang apabila ada impian
ia adalah untuk dikecewakan,
dan dia tak nak saya rasa begitu.
Ini... Ia...
Waktu inilah kita sedar yang ayah kita ialah kawan kita.
Juga, perjalanan...
daripada seorang ayah kepada rakan adalah, sesuatu yang perlu dibuat sebenarnya,
jika anda seorang ayah, dan saya memang seorang ayah.
Saya berkawan dengan ayah saya
selepas dia mati, yang juga merupakan kesilapan.
Saya rasa rendah diri apabila bayangkan kisah daripada perspektifnya.
Dia hilang isterinya.
Dia ditinggalkan dengan dua anak,
dan salah seorang daripadanya sentiasa mengkritiknya,
dengan sangat agresif.
Salah seorang daripadanya pula menghinanya
dengan mencapai cita-cita yang dia takut untuk ada.
Dia beritahu saya di saat akhir hidupnya sewaktu menerima kanser itu,
dia dah hilang keyakinan.
Dia juga beritahu saya yang saya tak patut hilang keyakinan.
Itulah perkara yang paling menarik tentang saya.
Tapi ia berlaku, apabila saya mencari...
Yeshua.
...dan apa yang saya
- sangat percaya sepanjang hayat... - Yeshua.
...tiada di sana. Itulah saat paling menakutkan hidup saya.
Yeshua.
["Iris (Hold Me Close)" dimainkan]
["Beautiful Day" dimainkan]
Saya ada teori bukan saintifik,
tentang apabila kita hilang seseorang yang kita sayang, mereka wasiatkan sesuatu.
Hadiah.
HADIAH
Semasa saya kehilangan ibu saya...
sebenarnya...
saya ada anda, untuk penuhi kekosongan itu.
Semasa saya hilang ayah, saya dapati suara saya mula berubah
dan saya asyik berfikir
yang penyanyi bariton yang selama ini fikir dia penyanyi tenor
sudah menjadi penyanyi tenor.
Saya tak tahu caranya.
Ada banyak sebab.
Mungkin ada kaitan dengan perkataan kemaafan.
Saya tak tahu jika saya maafkan ayah saya, atau ayah saya maafkan saya.
Sebab saya lahir dengan sentiasa sedia untuk berjuang.
Bukan mudah untuk saya mengalah.
Untuk tunduk kepada rakan sekumpulan, kepada isteri, kepada Tuhan,
ia pergelutan.
Saya cukup percaya untuk berharap dan dah berharap untuk menyayangi.
Saya gunakan muzik ini untuk amalkannya.
Ayah saya di Bumi, dia yang berikannya kepada saya.
Dia juga tinggalkan saya dengan satu melodi kegemarannya yang menghantui saya.
Saya baru saja sedar,
tajuk itu sama dengan nama bar di kampung halaman saya,
Sorrento Lounge.
"Come Back to Sorrento."
Ini melodinya.
Saya akan kembali.
Satu, dua, tiga, empat.
["The Showman (Little More Better)" dimainkan]
TELUK SORRENTO
UNTUK IRIS + BOB HEWSON
Saya tak ingat bahagian seterusnya.
Apa melodi yang seterusnya?
Whoo! Teruskan. Itu hebat.
Satu, dua, tiga.
Rangkap lain.
BERDASARKAN KISAH SURRENDER
MALAM DIPENUHI KATA-KATA, MUZIK DAN SEDIKIT KENAKALAN...
A kepada G.
Teruskan korus.
- Gembira? - Sambung kerja.
Okey.
- Itu hebat. - Saya sukakannya.
Terjemahan sari kata oleh Hani Hamid